### | | | | --- | --- | | | | | --- | | **Byråd** 25. februar 2020 Sagsnr. 710-2019-37932 Dok.nr. 710-2020-36158 Silje Larsen | | 26.                 Forslag til lokalplan nr. 401 Etageboliger på [adresse] i Hadsten - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY høring PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 401 Etageboliger på [adresse] i Hadsten og tillæg nr. 16 til
Kommuneplan 2017-29”. Planforslagene fremlægges efterfølgende i offentlig
høring.

Arealet
som lokalplanen omfatter, har tidligere været udbudt til projektsalg med
henblik på efterfølgende at udarbejde en lokalplan i dialog med køberen. I den
forbindelse meddelte flere interesserede købere, at man fandt, at det ville
være en fordel, at arealet er lokalplanlagt før udbud til salg, idet der herved
opnås en mindre tidsmæssig risiko i projektet.

Formålet med lokalplanen er at skabe mulighed for en
fortætning og tilføre nye boligformer i midtbyen i overensstemmelse med ”Hadsten
midtbyplan”, som Byrådet vedtog 24. september 2019. I planen fastlægges
placering, omfang og udformning af ny bebyggelse for at sikre, at den
fremtidige bebyggelse gennem udformning og materialevalg tilpasses det
omkringliggende område.

Ønsket
om at opføre højere og tættere byggeri falder godt i tråd med hensigten i
”Plan- og bæredygtighedsstrategi 2030+”, som Byrådet vedtog i november 2019
efter afsluttet høring. Både ”Nick Lauritsen og bæredygtighedsstrategi 2030+” og
”Hadsten midtbyplan” sigter mod flere bynære boliger, øget fortætning i
hovedbyerne samt et mere varieret boligudbud.

**VURDERING**

Lokalplanområdet er i ”Kommuneplan 2017-29” (rammeområde 1.OF.4)
udlagt til offentlige formål, herunder børneinstitutioner, institutioner på det
sociale- og sundhedsmæssige område samt til regionale formål som fx gymnasium,
teknisk skole, handelsskole mv.

Den foreslåede nye lokalplan er ikke i overensstemmelse med
kommuneplanrammen, hvorfor den nye lokalplan følges af et kommuneplantillæg.
Med tillægget udlægges et nyt rammeområde til boligformål, 1.BO.30, hvor der gives mulighed for at opføre boliger
i maksimalt 5 etager og 16 meters højde og en bebyggelsesprocent på 80. Samtidig aflyses rammeområde 1.OF.4.

Lokalplanen giver mulighed for at opføre et byggeri, der må
forventes at påvirke de omkringboende. Påvirkningerne er belyst i den
miljørapport, der følger lokalplanforslaget og kommuneplantillægget. Af
miljørapporten fremgår det, hvordan omgivelserne vil blive påvirket for så vidt
ændret udsigt, mulige indbliksgener og skygger fra et potentielt boligprojekt,
der opføres i maksimal højde inden for de udlagte byggefelter.

Lokalplanen indeholder bestemmelser om, at intet punkt af
byggeriet må overstige koten på underkant af kirketårnets kuppel i det sydlige
byggefelt. Underkanten af kirketårnets kuppel ligger ca. i kote 41, hvilket
svarer til henholdsvis fire og fem etager, hvis byggehøjden udnyttes maksimalt.

I det nordligste byggefelt, som ligger tilbagetrukket fra
Kirkevej og kirken, må byggeriets højde dog øges, således at intet punkt af
byggeriet må overstige koten 44,26 svarende til overkanten på kirketårnets
kuppel.

Lokalplanen indeholder ligeledes bestemmelser om, at der skal
udlægges en gennemgående sti mellem [adresse] og Magnus Thomsen på grundens
centrale del. I tilknytning til stien skal der udlægges et sammenhængende grønt
friareal på minimum 550 m², som kan anvendes som friareal for offentligheden.

Det eksisterende store lindetræ i lokalplanområdets nordlige del
skal bevares som rumskabende og karaktergivende element i bebyggelsen.

**ØKONOMI**

Lokalplanen har ingen direkte økonomiske konsekvenser for
Favrskov Kommune.

På sigt kan der forventes en salgsindtægt af arealet, som er
kommunalt ejet. Der vil blive fremlagt en separat sag herom til politisk
behandling

**INDDRAGELSE**

Kommunen har to gange tidligere udbudt arealet, der er omfattet
af lokalplanforslaget, med krav om, at tilbuddene skulle indeholde et projekt,
som skulle indgå i den samlede vurdering af tilbuddene.

Efter det første udbud 1. april til 15. maj 2017 sendte 34
naboer et brev til Teknik- og Miljøudvalget, og der blev på opfordring fra
naboerne holdt et dialogmøde med politisk deltagelse 24. maj 2018. Dialogmødet
resulterede i en række ændringer i materialet til andet udbud, som blev
gennemført 15. november 2018 til 15. februar 2019.

Forslaget om at opføre
etageboliger i form af to punkthuse indgår i Hadsten midtbyplan, som Byrådet
vedtog 24. september 2019 efter offentlig høring.

I forslag til Hadsten midtbyplan blev der vist to
byggemuligheder, svarende til byggemulighederne i lokalplanforslaget, hvor det
maksimale etageantal er henholdsvis fire og fem etager.

Flere af høringssvarene til midtbyplanen udtrykte utilfredshed
og bekymringer i forbindelse med mulig opførelse af etagebyggeri. 134 borgere
underskrev et eller flere af i alt seks punkter i en indsigelse mod byggeri i
4-5 etager på [adresse]

Teknik og Miljø har i forbindelse med udarbejdelsen af
lokalplanforslaget været i dialog med [adresse], Favrskov Provsti, Hadsten
Menighedsråd og den Kgl. Bygningsinspektør, der alle har udtrykt bekymring for
en eventuel ny bebyggelses påvirkning af [adresse]. [adresse] og kirkegården syd
for Kirkevej. Denne dialog fortsættes i høringsperioden.

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet. På
baggrund af de mange interessetilkendegivelser i den hidtidige proces foreslås
det, at der afholdes et naboorienteringsmøde i høringsperioden.

Lokalplanforslaget skal efter godkendelse offentliggøres ved
annoncering på kommunens hjemmeside med en indsigelsesfrist, som Teknik og
Miljø anbefaler fastlagt til otte uger.

**INDSTILLING**

Direktøren for Teknik og Miljø indstiller til Byrådet:

1.   At forslag til ”Forslag til lokalplan nr. 401
Etageboliger på [adresse] i Hadsten og tillæg nr. 16 til Kommuneplan 2017-29” godkendes
og fremlægges i offentlig høring i otte uger.

**BESLUTNING**

***Planudvalget, 4. februar 2020:***

Fraværende:Ingen

Indstilles godkendt.

***Økonomiudvalget, 18. februar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til lokalplan nr. 401 Etageboliger på [adresse] i [adresse] 710-2020-15322 |